มีตกขาวอ้ะค่ะ มันเหม็นและคาว อยากรู้ว่ามันเกิดจากสาเหตุอะไรค่ะ
สวัสดีค่ะ หากตกขาวมีปริมาณมากผิดปกติ และมีกลิ่นเหม็นคล้ายคาวปลา โดยที่ไม่มีอาการคันหรือเสบช่องคลอด ไม่มีปวดท้องน้อยน่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วยแต่หากตกขาวที่เป็นอยู่ มีปริมาณไม่เยอะ ไม่ได้ออกทุกวัน และไม่ได้มีกลิ่นเหม็นรุนแรง อาจสังเกตอาการไปก่อนก็ได้ค่ะ โดยควรงดเว้นการสวนล้างช่องคลอดและการสบู่หรือน้ำยาต่างๆ ล้างบริเวณปากช่องคลอด แต่หากมีตกขาวปริมาณมากและมีกลิ่นเหม็นคล้ายคาวปลาอาจทานยารักษา เช่นเมโทรนิดาโซล (metronidazole)แต่ต้องไม่มีประวัติแพ้ยานี้แต่หากตกขาวมีสีเขียวเหลืองคล้ายหนอง มีแสบหรือคันช่องคลอดร่วม หรือมีปวดท้องน้อย แนะนำควรไปพบสูติ-นรีแพทย์เพื่อหาสาเหตุของเชื้อและรับยารักษาที่ตรงกับโรคค่ะ